NaiveNeuron/SloPal huggingface dataset:
Jurinová, Erika, poslankyňa NR SR (2017-04-04):
Ďakujem pekne. Tak to vyzerá, z toho, čo si, kolegyňa, hovorila, takže vlastne ten, keď nemá niečo pána, tak sa možnože aj menej sleduje, ako sa plnia tie naše záväzky. A rovnako to, lebo to je aj naozajstným dôvodom, prečo sa rozhodla kolegyňa takúto novelu kompetenčnú vlastne priniesť do parlamentu, stanovením presných kompetencií alebo povinností bezbariérovosti na ministerstvo práce, na ministerstvo zdravotníctva a ministerstvo školstva, sa im teda možnože sťažuje situácia, týmto ministerstvám, ale konečne by mali tieto zariadenia aj pána, ktorý by dohliadal na tú skutočnú bezbariérovosť. Znova sa vrátim k tomu, že u nás je najväčším problémom pri bezbariérovosti dostatok odborníkov. Faktom je, že na školách, na vysokej škole je veľmi málo táto oblasť spomínaná, je veľmi málo aj hodín venovaných tejto oblasti, takže aj toto je problémom, ktorý sa týka priamo vzdelávania. Takže ďakujem kolegyniam za všetky príspevky, ktoré poukázali na najväčšie problémy, ktoré v našej spoločnosti sú v súvislosti s bezbariérovosťou. Fakt veľa drobností, ktoré my považujeme za drobnosti, sú veľmi dôležité práve pre hendikepovaných ľudí. A je úplne iné, ak urobíme jednu nájazdovú rampu, ale neurobíme vodiaci pás pre nevidiacich. Že vtedy, jak keby tie opatrenia strácajú možno zmysel. Ďakujem pekne.
J. Počiatek, minister financií SR: (2008-11-27):
Ďakujem.
Kollár, Boris, predseda NR SR (2020-05-20):
Pán minister, zaujmite, prosím, miesto pre navrhovateľov. A dávam slovo členovi výboru pre hospodárske záležitosti poslancovi Petrovi Libovi, aby informoval Národnú radu o výsledku prerokovania návrhu vlády vo výbore.
J. Zvonár, poslanec: (2009-12-02):
Pán poslanec Gál povedal, že štát má tak či tak majoritu v správnych radách, iba členovia správnych rád nechodia a nehlasujú v prospech zakladateľa, súhlasím s tým, preto je aj táto zmena zákona, že ak nechodia a nehlasujú v prospech zakladateľa, tak ich treba vymeniť, a treba ich vymeniť normálnym spôsobom, ktorú zakladateľ mal, aby nebola iba formálna väčšina v správnych radách, ale aby to bola skutočná väčšina v správnych radách. A reakciou na to, že zákon je retroaktívny, protiústavný, je stanovisko ústavnoprávneho výboru, ktorého pán poslanec Gál je členom, áno, a ktorý doporučil tento návrh zákona schváliť. Ďakujem.
Sulík, Richard, predseda NR SR (2010-12-09):
Prosím, hlasujte, teraz. (Hlasovanie.) Prítomných 136 poslancov, hlasovalo 102 za skrátenie lehoty, 7 proti, 25 sa zdržalo, 2 nehlasovali. Návrh bol schválený.
Laššáková, Jana, podpredsedníčka NR SR (2012-12-17):
Otváram rozpravu, do rozpravy som dostala písomnú prihlášku pána poslanca Maroša Kondróta. Nech sa páči, pán poslanec, máte slovo.
A. Záborská, poslankyňa: (2001-12-19):
z rozpravy vzišli tri pozmeňujúce návrhy, z toho dva totožné. Ako o prvom budeme hlasovať o návrhu pána poslanca Delingu a pána poslanca Tatára, aby v zmysle zákona o rokovacom poriadku § 73 ods. 3 písmeno b) Národná rada sa uzniesla, že nebude pokračovať v rokovaní o navrhovanom zákone. J. Migaš, predseda NR SR: Prezentujme sa a hlasujme. Hlasujeme o tom, aby uvedený zákon sme neprerokovali v druhom čítaní. (Hlasovanie.) Prítomných je 109 poslancov, za 50, proti 27, zdržalo sa 28, nehlasovali 4. Tieto návrhy pánov poslancov, ktoré predniesli v rozprave, sme neschválili. Hlasujeme ďalej, pani spravodajkyňa.
Jurzyca, Eugen, poslanec NR SR (2015-07-02):
Ďakujem pekne. Ja mám len faktickú poznámku. Naposledy, keď som sa pozeral na pravidlá elektronických obchodov, tak platilo, že úspora sa rátala ako rozdiel medzi výslednou cenou a najvyššou z iniciálnych ponúk. Ďakujem.
Kvorka, Ján, poslanec NR SR (2017-05-11):
Pán predseda, dajte hlasovať o druhom a treťom bode pozmeňujúceho návrhu pána poslanca Fecka spoločne.
Danko, Andrej, podpredseda NR SR (2023-12-13):
Poslanec Matovič, pripraví sa poslanec Pollák.
B. Zala, poslanec: (2007-12-12):
Pán predseda, prosím, dajte hlasovať. (Reakcia z pléna.) Áno, áno.
Ďuriš Nicholsonová, Lucia, podpredsedníčka NR SR (2018-09-20):
Ďakujeme pekne, pán poslanec. A teraz poprosím posledného prihláseného do rozpravy, pána poslanca Baláža. Nech sa páči.
Gröhling, Branislav, minister školstva, vedy, výskumu a športu SR (2022-03-17):
Je to vyslovene na riaditeľoch škôl, ako budú zaraďovať do tried. Viete, že máme stanovené tie maximálne počty v základnej škole alebo v strednej škole. Ale všetci vieme, že máme omnoho viacej stoličiek ako detí, takže nepredpokladáme, že by ich nevedeli dočleniť do jednotlivých tried, pretože tie kapacity sú tam. Ale môžem vám teda povedať, že áno, toto sme počuli aj my z, z praxe alebo z toho terénu, tak ja sa budem k tomu teraz kontinuálne aj vyjadrovať a budem odporúčať, aby tieto deti boli začleňované do normálnych tried a aby neboli vyčleňované a aby neboli samostatné triedy, lebo nemyslím si, že to je správne. Práve aj keď som sa rozprával s jednotlivými ľuďmi, tak oni sa chcú začleniť, oni sa chcú naučiť jazyk, oni chcú byť etablovaní v rámci spoločnosti. Nechcú byť nejakým spôsobom vyčleňovaní. Ďakujem. Sme to aj stihli.
Bugár, Béla, podpredseda NR SR (2011-09-13):
Pán poslanec Jahnátek.
Jurinová, Erika, podpredsedníčka NR SR (2012-12-14):
Ďakujem, pán poslanec. Na vaše vystúpenie registrujem sedem faktických poznámok. Pán Přidal, to je faktická? (Reakcia poslanca.) Tak zapnite, prosím vás, pána Přidala do faktickej. Nech sa páči. Aha, pán Přidal, musíte stlačiť faktickú. Takže dávam slovo pánovi Kaníkovi, nech sa páči.
Ďuriš Nicholsonová, Lucia, podpredsedníčka NR SR (2018-06-21):
V rozprave teraz vystúpi pán poslanec Farkašovský za klub SNS.
P. Hrušovský, podpredseda NR SR: (2002-05-24):
(Hlasovanie.) 95 prítomných, 83 za, 1 proti, 6 sa zdržalo, 5 nehlasovalo. Návrh sme schválili. Ďakujem, pán poslanec. Teraz prosím pána poslanca Kvardu povereného člena výboru pre verejnú správu, aby uvádzal hlasovania k návrhu poslanca Národnej rady Slovenskej republiky Alexandra Slafkovského na vydanie zákona, ktorým sa mení a dopĺňa zákon Slovenskej národnej rady č. 564/1991 Zb. o obecnej polícii v znení neskorších predpisov . Pán poslanec Kvarda. J. Kvarda, poslanec: Áno, ďakujem pekne, pán predsedajúci. Pán predsedajúci, žiadam vás, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov prerokovať predložený návrh zákona v druhom čítaní.
Laššáková, Jana, podpredsedníčka NR SR (2013-09-04):
Ďakujem, pán spravodajca. Zaujmite miesto určené pre spravodajcov. Otváram všeobecnú rozpravu o tomto bode. Do rozpravy som nedostala žiadnu písomnú prihlášku. Hlási sa niekto do rozpravy ústne? Nie. Vyhlasujem rozpravu za skončenú. Pán minister, chcete k tomu niečo dodať? Áno. Nech sa páči.
Hrnčiar, Andrej, podpredseda NR SR (2019-06-24):
Pán poslanec Heger.
Paška, Pavol, predseda NR SR (2014-06-27):
(Hlasovanie.) 130 prítomných, 55 za, 3 proti, 72 sa zdržalo. Nebudeme pokračovať v rokovaní o tomto návrhu. Odhlasovali sme, kolegyne, kolegovia, prerokované body. Vyhlasujem... Ešte pred tým, pán poslanec Štefanec.
Hlina, Alojz, poslanec NR SR (2015-02-11):
Áno, to je presne to, to bolo v argumentácii, myslím, že pani Vaľová to hovorila, že a teda, ale keď sa odpoja, tak tým ostatným. To je podľa mňa až cynické, že ľudia sa zakryli za, proste použili, to je ako štít tých ľudí, ktorí by, teda sú nad a... To malo odôvodňovať, prečo prijali v zásade psí kus, z pohľadu normálnej krajiny prijať takto obmedzujúce ustanovenie je precedensom veľkým, hej, ale teda na to, aby sa to dalo zjesť, tak sa hovorilo o tom. Nehovorilo sa o tom, že to je lobizmus, že to je neschopnosť niekoho optimalizovať. Viete, tá, optimalizovať, nemyslím optimalizovať náklady. Tým ľuďom, ktorí sú zapojení na tie teplovodné, nikto neprišiel, alebo aspoň o tom neviem, že by im niekto prišiel a povedal, že jak vám môžeme oznámiť dobrú správu, zlacnel plyn, ergo idú náklady na kúrenie dole. Viete, že to je, to je presne, jak funguje, že nikto nezabudne veľmi rýchlo vám povedať, že musí zdražieť, lebo všetko zdraželo, ale vždycky vám zabudnú povedať, že zlacnelo, teda musíme zlacnieť aj my, alebo chceme zlacniť aj my. Áno, ja som to aj v mojej reči povedal, že treba zohľadňovať aj túto skutočnosť, hej, aby, ale použiť ju ako zámienku, prečo prepašujete do zákona niečo, čo je precedensom z pohľadu trhového mechanizmu a zaštítiť sa tými ľuďmi, za tým si stojím, je možné iba v určitých krajinách, hej, že proste tu to prešlo a s dôsledkami sa boríme teraz.
P. Hrušovský, podpredseda NR SR: (2002-07-03):
Hlasovanie o opätovnom prerokúvaní návrhu v druhom čítaní v súlade s rokovacím poriadkom nie je možné. Pán poslanec Mikloško.
Ďuriš Nicholsonová, Lucia, podpredsedníčka NR SR (2017-05-17):
S reakciou pán poslanec Kotleba.
Laššáková, Jana, podpredsedníčka NR SR (2012-12-14):
Pán poslanec Gál, nech sa páči.
M. Číž, podpredseda NR SR: (2007-06-20):
Možno sa o to pokúsi pán poslanec Lipšic. Nech sa páči, máte slovo.
Hrnčiar, Andrej, podpredseda NR SR (2016-06-16):
Ďakujem. Končím možnosť nahlásiť sa s faktickými poznámkami. Na vystúpenie pána poslanca je päť faktických poznámok. Pani poslankyňa Jurinová, nech sa páči.
Goga, Pavol, poslanec NR SR (2013-06-26):
Ďakujem, pán predseda. V rozprave vystúpili traja poslanci. Nikto nepodal žiadny procedurálny návrh. V súlade s mojím odporúčaním, prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Kuffa, Štefan, poslanec NR SR (2014-02-05):
Ďakujem za slovo. Pán profesor Osuský, tú dermatológiu keď tak spomenul, tak to mi to pripomenulo aj takú tú skutočnosť a to veľmi často sa na to zabúda a možno práve vo veľkých mestách, ako je Bratislava, a možno tuná títo lekári, pediatri, vôbec sa nestretávajú s takou skutočnosťou a to je napríklad kožné ochorenie, to je svrab. U nás na východnom Slovensku ešte stále toto ochorenie je, vyskytuje sa, nechcem povedať, že je bežné, ale je časté. Stáva sa to a aj to nie je len v rómskych komunitách, ale tam, samozrejme, najviac. To len toľko som chcel k tomu dať, dodať a chcem ešte povedať snáď takúto vec a takú skutočnosť, že ak by ten lekár, ja si to ani neviem predstaviť, že počas ambulancie, keď ten lekár má sa starať o tých pacientov, ktorí sú v tej preplnenej, Janka, čakárni, a teraz by zavolala matka, ktorá by mala tú požiadavku, a aby práve ten lekár prišiel k jej dieťaťu, to je neoprávnená požiadavka. Je to neoprávnená požiadavka a ten problém sa nerieši a nezjednodušuje. Samozrejme, pre tú jednu individuálnu matku v danej chvíli áno. Ale čo tie ďalšie matky alebo možno otcovia, ktorí sú v tej čakárni s ďalšími deťmi, a oni musia jednoducho čakať. Takže počas ambulancie, ktorá je, a ten lekár má tam tú 8-hodinovú časovo limitovanú tú kvótu, v podstate on má byť k dispozícii predovšetkým, k dispozícii tým samotným pacientom, ktorých tam má. Samozrejme, lekári pre deti a dorast majú aj návštevné služby, ale to majú zvlášť vypísané, kedy oni prichádzajú do týchto rodín. Novorodenec keď sa narodí, tak lekár, pediater, okamžite ide na túto návštevu. To ani nemusí byť v zákone. U nás to stále tak funguje, že títo lekári tam navštevujú a to je automatické do tretieho mesiaca, že navštívia, ale nestihnem to... (Prerušenie vystúpenia časomerom.)
Mihál, Jozef, poslanec NR SR (2012-08-08):
Ďakujem za slovo. Pán kolega poslanec Frešo, hovorili ste veľmi dlho o tom, ako by sme mali brániť živnostníkov, ako by sme mali zabrániť zvyšovaniu ich odvodov, ale veľmi ma mrzí, že keď ste pre to mohli spolu s nami niečo reálne urobiť, tak ste tak neurobili. Viete veľmi dobre, že hoci sme ako opozícia vo výraznej menšine, môžeme, ak sa spojíme, istým spôsobom zabrať a prinútiť vládny valec k určitým ústupkom. Preto je smutné, že ste sa k tejto iniciatíve odmietli pripojiť.
Tabák, Romana, poslankyňa NR SR (2021-05-07):
Ďakujem veľmi pekne, pán predsedajúci, aj za vašu gratuláciu. Pani komisárka Stavrovská, ďakujem veľmi pekne za vaše vystúpenie, ďakujem vám za vašu empatiu. Chcela by som vyjadriť hlavne moju podporu. Vy aj vaša práca je veľmi dôležitá pre našu spoločnosť. Je mi trochu ľúto, že je tu tak málo poslancov, ale môžem vás ubezpečiť, že mnoho ľudí vaše vystúpenie pozeralo online. Ďakujem veľmi pekne.
Hrušovský, Pavol, podpredseda NR SR (2010-08-05):
Pán poslanec Pavlis chce reagovať na vystúpenie pánov poslancov. Nech sa páči, pán poslanec.
Kollár, Boris, predseda NR SR (2021-10-05):
S ďalšou faktickou vystúpi pán poslanec Stančík.
Paška, Pavol, predseda NR SR (2013-05-16):
(Hlasovanie.) 141 prítomných, všetci boli za. Máte súhlas, pán spravodajca, môžeme hlasovať o návrhoch.
Žiga, Peter, podpredseda NR SR (2024-04-16):
Ďakujem pekne. Na vaše vystúpenie evidujem desať faktických poznámok. Ako prvý – pán poslanec Dubovický.
Pčolinský, Peter, doterajší podpredseda NR SR (2023-10-25):
Pán poslanec Erik Kaliňák.
Šeliga, Juraj, poslanec NR SR (2023-05-03):
Ďakujem pekne. Prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre sociálne veci, výboru pre obranu a bezpečnosť a výboru pre ľudské práva a národnostné menšiny s tým, že gestorský výbor určuje ústavnoprávny výbor a lehoty sú 30 dní a pre gestorský výbor 32 dní od jeho prerokovania v prvom čítaní. Dajte, prosím, hlasovať.
Hrnčiar, Andrej, podpredseda NR SR (2019-09-24):
Dávam slovo spravodajcovi, ktoré určil navrhnutý gestorský výbor pre vzdelávanie, vedu, mládež a šport, poslancovi Sopkovi. Nech sa páči.
Žiga, Peter, podpredseda NR SR (2024-04-17):
Otváram rozpravu, prosím, zaujmite miesto pre spravodajcov. Otváram rozpravu. Do rozpravy som dostal jednu písomnú prihlášku. Pán poslanec Ledecký, nech sa páči.
V. Palko, poslanec: (2008-06-19):
Akcia Most, pán poslanec. „Akcia Most mala vyvolať nedôveru Rakúska voči Spolkovej republike Nemecko. Cieľom operácie Neutrónu bolo vyvolať názorovú polemiku medzi občanmi Českej republiky o vstupe krajiny do NATO. V rámci operácie Dežo sa mali realizovať takzvané aktívne opatrenia na vyvolanie... (sústavný potlesk) ... neofašistickej kampane, rasistických nálad a vyostrenia rómskej otázky medzi občanmi Českej republiky, aby sa zabránilo prijatiu tejto krajiny do euroatlantických integračných štruktúr.“ Nevydržali ste, vidíte. Nemáte to emocionálne zvládnuté. (Reakcie z pléna.) Čo sa týka vás, pán poslanec Jarjabek, viem, že sa to všetko snažíte zľahčovať, pretože vy ste boli vtedy v HZDS, vy za to nesiete zodpovednosť. (Reakcie z pléna.) Čo sa týka poslancov za Smer, tak tam, prečo podporujú v tejto veci Vladimíra Mečiara, tam sa to vymyká ráciu, ale považujem to tiež za ich problém. Dovoľte, aby som pokračoval v citáciách zo správy o tom, čo robila Slovenská informačná služba za čias, keď navrhovateľ odvolania Pavla Minárika bol predsedom vlády Slovenskej republiky. (Reakcie z pléna.) „Za príznačnú pre zahraničnopolitickú orientáciu bývalého vedenia SIS možno označiť operáciu Východ, ktorá mala presvedčiť čo najširšie vrstvy občanov Slovenskej republiky o bezalternatívnom a veľmi rýchlom návrate Slovenska do sféry vplyvu Ruska s optimistickým vykreslením perspektívy trvalejších väzieb oboch štátov. Všetky pripravované i realizované takzvané špeciálne operácie rozviedky SIS boli v rozpore so zákonom o SIS a v prípade ich prezradenia mohlo dôjsť k vážnemu poškodeniu záujmov Slovenskej republiky v zahraničí.“ Vážené panie poslankyne, vážení páni poslanci, musím povedať, že toto, čo som zatiaľ čítal, ešte stále nebolo to najhoršie, čo sa dialo v čase, kedy navrhovateľ odvolania predsedu výboru Mečiar bol predsedom vlády Slovenskej republiky. Dovolím si citovať ďalej zo správy, čo vaša Slovenská informačná služba, pán Mečiar, robila proti hlave štátu, proti prezidentovi Slovenskej republiky Michalovi Kováčovi. Vážená pani poslankyňa, obdobu nemá to, čo ste vy robili, keď ste tu boli pri moci. To nemá obdobu, vážená pani poslankyňa. (Reakcia z pléna.) Pokojne a neskáčte mi do reči, pani poslankyňa. Toto je rozprava, keď budete chcieť, tak sa prihlásite a budete môcť čo povedať. Takže budem hovoriť zo state Správa riaditeľa SIS o plnení úloh SIS o tom, čo sa dialo v oblasti útokov voči vtedajšej hlave štátu. Citujem: „V súvislosti so snahou predsedu vlády Slovenskej republiky Vladimíra Mečiara dosiahnuť personálnu zmenu vo funkcii prezidenta republiky...“ (Reakcie z pléna.) Vážená pani predsedajúca, prosím, aby ste zabezpečili prítomnosť navrhovateľa.
Grendel, Gábor, podpredseda NR SR (2020-05-20):
S reakciou na faktické poznámky, pán poslanec Borguľa.
Simon, Zsolt, minister pôdohospodárstva a rozvoja vidieka SR (2010-12-14):
Ďakujem pekne. Vážený pán predseda, vážené kolegyne, vážení kolegovia, predkladám návrh zákona, ktorým sa mení a dopĺňa zákon č. 64/1997 Z. z. o užívaní pozemkov zriadených v záhradkových osadách a vyporiadaní vlastníctva k nim v znení neskorších predpisov, v prvom čítaní. Návrhom zákona sa vykonáva rozsudok Európskeho súdneho dvora pre ľudské práva vo veci Urbárskej obce Trenčianske Biskupice verzus Slovenská republika zo dňa 27. novembra 2007. Cieľom návrhu zákona je v rámci výkonu uvedeného rozsudku zmeniť spôsob určovania výšky ročného nájomného za užívanie pozemkov a spôsob určovania výšky peňažnej náhrady za pozemky zriadené v záhradkovej osade. Účelom predloženého návrhu je v rámci výkonu uvedeného rozsudku uskutočniť na vnútroštátnej úrovni všeobecné opatrenia, ktoré spočívajú v tom, že štát odstráni všetky prekážky toho, aby sa nájom pôdy v záhradkových osadách realizoval za podmienok, ktoré sú v súlade s týmto rozsudkom Európskeho súdneho dvora. Ďakujem pekne.
Počiatek, Ján, minister dopravy, výstavby a regionálneho rozvoja SR (2015-09-22):
Ďakujem za slovo. Vážený pán predsedajúci, vážené dámy, vážení páni, cieľom nového stavebného zákona a jeho vykonávacích predpisov je vytvoriť právny rámec na skvalitnenie urýchlenia a zvýšenia efektívnosti výstavby. Nový zákon si kladie za cieľ riešiť aj aktuálny celospoločenský problém zníženia úrovne disciplíny vo výstavbe. Návrh zákona je koncipovaný ako ucelená komplexná právna úprava v oblasti územného plánovania a verejného stavebného práva, ktorá zahŕňa hmotnoprávne ustanovenia, ako aj procesy obstarávania a schvaľovania územných plánov, umiestňovania, ohlasovania, povoľovania stavieb vrátane kolaudácie, odstraňovania stavieb, osobitných opatrení stavebného úradu, štátneho stavebného dohľadu, ako aj sankcií. Do novej právnej úpravy boli zapracované nové mechanizmy pre zefektívnenie a racionalizáciu procesných postupov, ako aj nástroje postupnej eliminácie následkov živelného nelegálneho osídľovania niektorých území. Návrh zákona rozširuje povinnosť nad územný plán obce na všetky obce, pretože každá obec by mala mať odborne spracovaný strategický dokument územného rozvoja. Zavádza taktiež zastavovací plán, ktorý má obsahovať podrobné lokálne zastavovacie podmienky a tak postupne nahradiť terajšie ad hoc rozhodovania stavebných úradov o umiestnenie stavby v správnom konaní. Navrhovaný zákon precizuje jednotlivé správne konania a procesné práva a povinnosti účastníkov a dotknutých osôb a obsah výstupných rozhodnutí stavebného úradu ako osobitnej úpravy správneho konania. Racionalizuje konania tým, že obmedzuje správne konanie o umiestnení stavby zavedením zásobného priameho vplyvu zastavacích plánov. Pri drobných stavbách ho zrušuje úplne. Pri jednoduchých stavbách ho spája so stavebným povoľovaním do jedného konania. Tým sa zjednoduší a skráti schvaľovací proces stavieb. Precizuje sa postup stavebného úradu pri nepovolených stavbách najmä presným definovaním nepovolenej stavby a zohľadnením účasti investora na porušení zákona, rozložením zodpovednosti a tým aj sankcií a ochranných opatrení aj na ostatných účastníkov nepovolenej výstavby, najmä na dodávateľa stavebných prác, a vylučuje možnosť dodatočného stavebného povolenia. Navrhovaný zákon nahradí v súčasnosti platný zákon č. 50/1976 o územnom plánovaní a stavebnom poriadku, čiže súčasný stavebný zákon, ktorý teda platí od roku 1976 v znení neskorších predpisov, s výnimkou inštitútu vyvlastnenia, ktorý bude upravený samostatným zákonom s rovnakou účinnosťou, ako je navrhovaná pre nový stavebný zákon, t. j. 1. júla 2016. Ďakujem za slovo. Skončil som.
Laurenčík, Milan, podpredseda NR SR (2020-12-02):
Pán poslanec Tomáš Taraba.
Glváč, Martin, podpredseda NR SR (2019-05-14):
Spravodajca, vystúpiť? Termín hlasovania? Dnes o 17.00. Ďakujem, prerušujem rokovanie o tomto bode programu. Pokračujeme v prerušenej zlúčenej rozprave k bodom 106 až 108 schváleného programu, ktorými sú výročná správa o členstve Slovenskej republiky v Európskej únii (tlač 1344), hodnotenie priorít zahraničnej a európskej politiky Slovenskej republiky v roku 2018 (tlač 1322) a správa o činnosti výboru pre európske záležitosti za rok 2018 (tlač 1319). Poprosím pána ministra Lajčáka a pána poslanca Blahu, aby zaujali svoje miesta. Ďalším v poradí písomne prihláseným rečníkom, je poslanec Peter Osuský a nasleduje potom pani poslankyňa Veronika Remišová. Pán poslanec, asi počkáme na pána ministra. Ďakujem. (Krátka pauza.) Nech sa páči, pán poslanec, pán minister je v sále, vítame ho, nech sa páči. (Pokračovanie v rokovaní o Výročnej správe o členstve Slovenskej republiky v Európskej únii – hodnotenie a aktuálne priority vyplývajúce z Pracovného programu Európskej komisie , tlač 1344, o Hodnotení priorít zahraničnej a európskej politiky Slovenskej republiky v roku 2018 a ich zameraní na rok 2019 , tlač 1322, a o Správe o činnosti Výboru Národnej rady Slovenskej republiky pre európske záležitosti za rok 2018 , tlač 1319.)
Plevíková, Zuzana, poslankyňa NR SR (2024-09-11):
Krásne dobré ráno všetkým želám. Mám tu jeden pozmeňovací návrh k tomuto vládnemu návrhu zákona. Ide o to, že vlastne Európska komisia poslala určité pripomienky za posledných pár dní, preto je tento pozmeňovací návrh teraz podaný, inak vlastne pozmeňujúci návrh na ústavnoprávnom výbore podával pán poslanec Tibor Gašpar. A bolo by to tam implementované, ale vlastne keď prišli tie pripomienky posledné dni, tak v tomto druhom čítaní sa využíva táto situácia na pozmeňujúci návrh. Teraz idem čítať znenie tohto pozmeňujúceho návrhu. 1. V čl. II sa pred bod 1 vkladá nový bod 1, ktorý znie... (Prerušenie vystúpenia predsedajúcim.)
Krajkovič, Mikuláš, poslanec NR SR (2010-07-08):
Sľubujem. (Potlesk.)
Sulík, Richard, predseda NR SR (2010-12-09):
(Hlasovanie.) Prítomných 136 poslancov, hlasovalo 77 za, 8 proti, 50 sa zdržalo, 1 nehlasoval. Konštatujem, že sme schválili vládny návrh novely Občianskeho zákonníka. Predtým ako prídeme k ďalšiemu hlasovaniu, ktoré bude uvádzať pán poslanec Novotný poprosím pani Gibalovú s procedurálnym návrhom.
Schlosár, Rastislav, poslanec NR SR (2020-06-03):
Ďakujem. Pán poslanec Valášek, vy tu stále, ako aj vaši predrečníci, kolegovia, ako aj pán minister, stále sa tu omieľa tá, tá poučka o tom, že ako Rusko súčasné anektovalo Krym a že to bol jeden zlomový moment, hej. A ja sa chcem spýtať teda, keď už sa bavíme o tej anexii Krymu, tak viete mi povedať, kedy sa vlastne Krym stal súčasťou Ukrajiny, hej, teda tej Ukrajiny, ktorej mal Krym zobrať Rusko a komu patril Krym pred tým, než sa stal súčasťou Ukrajiny a akým spôsobom sa stal súčasťou Ukrajiny alebo teda tej Ukrajinskej sovietskej socialistickej republiky? Lebo aj na tom spôsobe, či to bolo demokratické, nedemokratické, jednoducho ak sa chceme baviť o týchto veciach, či to bolo spravodlivé, nespravodlivé, či to bola anexia, alebo nebola anexia zo strany Ruska, tak by sme mali poznať históriu. Takže ja len chcem vedieť, že či tú históriu poznáte alebo nie. Tak poprosím vás odpovedať na tieto moje otázky aspoň nejako rámcovo. Ďakujem.
Droba, Juraj, poslanec NR SR (2010-11-04):
Ďakujem za slovo, pán predsedajúci. Na margo príhovoru pána kolegu Jarjabka, chcem povedať, že opäť oceňujem jeho verbálnu ekvilibristiku, avšak obsahovo si myslím, že to nebolo celkom zvládnuté, resp. nesúhlasím s tým, čo hovorí. Ja si myslím, že môžeme byť radi, že konečne sa našiel minister, ktorý má tú odvahu a prišiel s návrhom, o ktorom sa už strašne dlho hovorí, ktorý jednoducho dáva ekonomický zmysel. Myslím si, že marazmus STV je dostatočným argumentom na to, aby sa čím skôr zrealizovala táto reforma a ja ju budem plne podporovať. Ďakujem.
Pellegrini, Peter, predseda NR SR (2015-12-21):
Pán poslanec Viskupič.
Blanár, Juraj, podpredseda NR SR (2023-03-22):
Ďakujem, pán spravodajca. Otváram všeobecnú rozpravu, do ktorej som písomnú prihlášku neobdržal, preto dávam možnosť prihlásiť sa ústne do rozpravy. Pán poslanec Marek Krajčí, ak nikto viac, uzatváram možnosť prihlásiť sa do rozpravy. Pán poslanec a predseda výboru, zdravotníckeho, Marek Krajčí má slovo.
Zmajkovičová, Renáta, podpredsedníčka NR SR (2014-01-30):
Pán poslanec Jasaň.
Halúz, Milan, poslanec NR SR (2014-12-04):
Ďakujem za slovo, pani predsedajúca. Kolegyne už nie, kolegovia... (Prerušenie vystúpenia predsedajúcou.)
Galko, Ľubomír, poslanec NR SR (2012-06-22):
Ďakujem pekne. Pán minister, ja som šokovaný. Tak my sa tu ideme celý včerajší deň rozdrapiť pomaly kvôli tomu, aby sme sa vám snažili vysvetliť, že čo ideme spáchať na slovenských občanoch. Čo ideme spáchať na slovenských daňových poplatníkoch. Vy čušíte ako voš pod chrastou, všetci, neprihlásite sa nikto do rozpravy, aby sme mohli diskutovať. A jediné nejaké chabé výhovorky a odôvodnenia sú tie, že to robíme preto, aby sme nevypadli z prvej ligy. A my sa dnes dozvieme takú závažnú informáciu, že tá prvá liga je už snáď vytvorená alebo už sa tvorí! Tak potom, z akého dôvodu ideme uvrhnúť našich občanov do ekonomického nevoľníctva, keď naši strategickí partneri z tej prvej ligy nás už dnes idú kopnúť do zadku?! Pán minister, ja by som očakával po takej závažnej informácii, že sa postavíte k tomu pultu a podporíte to, čo navrhol Richard Sulík, aby sme to hlasovanie odložili. A ja vás k tomu vyzývam. To bude gesto štátnika. Ďakujem pekne.
A. Belousovová, podpredsedníčka NR SR: (2007-03-29):
Zároveň prerušujem rokovanie o tomto bode programu. A vyhlasujem 5-minútovú prestávku. Ďakujem. (Prestávka.) (Po prestávke.)
Chren, Martin, poslanec NR SR (2012-09-18):
Vážený pán predsedajúci, v súlade s § 34 rokovacieho poriadku dávam procedurálny návrh, aby ste teraz prerušili schôdzu a v prestávke poučili pána Záhumenského o úlohe spravodajcu po ukončení a uzavretí rozpravy a vysvetlili mu, že je naozaj len zbabelosťou hodnou starého komunistu vystupovať vtedy, keď sa naňho nedá reagovať. Ďakujem.
Glváč, Martin, podpredseda NR SR (2016-10-11):
Ďakujem, vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči, pán minister.
Laššáková, Jana, podpredsedníčka NR SR (2014-04-01):
Pán poslanec Mičovský, opýtam sa vás, aké máte ešte dlhé vystúpenie?
Vážny, Ľubomír, generálny riaditeľ Sociálnej poisťovne (2017-03-23):
Pán poslanec Jurzyca, zlepšenie výberu poistného stanovené percentami je pomerne komplikovaná vec, pretože tie nástroje nemáme v rukách. Sociálna poisťovňa má, ak sa to dá tak nazvať, obrat 8 mld. eur, to znamená 8 mld. vojde, 8 mld. vyjde a vyše 800 mil. pohľadávok. Čiže tento štát musí prijať silnejšie nástroje a vtedy vieme zabezpečiť aj 100-percentný výber. Ak tie silnejšie nástroje v rukách Sociálnej poisťovne nebudú, nebudeme môcť. A môžem vás ubezpečiť, že súčasný stav výberu poistného je 99 %. Čo sa týka tých ľudských zdrojov, nevidím v tom problém, pretože strategické zámery sú definované v tomto materiáli a ľudské zdroje, zlepšenie ľudských zdrojov a organizácia ľudských zdrojov v súlade s týmito strategickými zámermi, ktoré tam boli definované, samozrejme, nevidím v tom problém. Ale mohla byť stratégia aj 150-stranová, kde by sme to rozvinuli, ale sa mi zdá, že niekedy je menej viac. Pani poslankyňa Jurinová, optimalizácia procesov, veľký projekt. Áno, samozrejme, musíme začať práce aj na niečom novom, modernom, niečom, čo je v súlade s Operačným programom Integrovaná infraštruktúra, a tie práce začíname. Len dodnes ešte neskončilo to rozporové konanie vo veci ukončenia a zrušenia toho, ľudovo, veľkého projektu, ktorý sa momentálne nachádza na Úrade verejného obstarávania, ale už to speje k nejakému záveru. Samozrejme, ten uchádzač, ktorý bol víťazný v tom veľkom projekte, podal námietku na Úrad verejného obstarávania, nemôžme začať práce na niečom novom, kým oficiálne neskončí to pôvodné alebo to zrušené. Čo sa týka vzdelávania občanov, je komplikované vzdelávať cca 4 mil. klientov Sociálnej poisťovne, pretože v podstate poistenci Sociálnej poisťovne sú všetci od 15 rokov a je to naozaj komplikované. Ale určite sa môžte oboznámiť aj s tým, že na niektoré konkrétne udalosti robíme kampaň cielene, zasielame listy. Nám by najviac pomohlo, keby naši klienti, ktorých je najviac tých starobných dôchodcov, komunikovali internetom, pretože na našej webovej stránke je pomerne pestrá ponuka vzdelávacích alebo dovzdelávacích aktivít, ale sú to najmä v polohe vysvetlenia, čo vás čaká, keď príde takáto udalosť, a čo máte urobiť. Takže nemyslím si, že nevzdelávame občanov, ale nedá sa to, nejaké vzdelávacie aktivity, robiť pre 4 mil. klientov, ako som už povedal. Príjem partnera, tomu veľmi nerozumiem, pretože ten príjem partnera, ak oň požiada ten, ktorý ten účet u nás má, ide bezproblémovo zistiť, ale v podstate zákon o sociálnom poistení definuje, že my môžme poskytnúť údaje hocikomu len so súhlasom toho dotknutého. A keď ten súhlas máme, tak kľudne ho, keď súhlas jedného partnera máme, tak bez problémov ho poskytneme tomu druhému partnerovi. Tak znie zákon. Ale ten konkrétny človek, však to je aj tá vízia, že bude tá elektronická zložka klienta, a keď bude mať prístup na internet, kedykoľvek, ktokoľvek na svoje konto sa môže pozrieť, v akom ho má stave. Čiže to je tá vízia, ktorá, dúfam, že za dva roky bude. Ďakujem.
Pčolinský, Peter, poslanec NR SR (2021-11-26):
Pán predsedajúci, ak som to správne pochopil, teda hlasovať sa bude na najbližšom hlasovaní v utorok, tak?
Turčanová, Andrea, poslankyňa NR SR (2024-10-02):
Kolegovia, ďakujem veľmi pekne za vaše reakcie. Áno, žijeme v malinkej krajine v strede Európy a ja by som bola veľmi rada, keby sme raz boli tým lídrom v Európe. Máme na to všetky predpoklady, naša vlasť je veľmi krásna, máme alebo mali sme a dúfam, že všetci neodídu, veľa múdrych a talentovaných ľudí a je našou zodpovednosťou, aj koalície, aj opozície, aby sme sa naučili spolupracovať a počúvať a prinášali dobré riešenia pre našich ľudí. A o to sa my v KDH budeme usilovať počas celého nášho mandátu. Ďakujem.
Bugár, Béla, podpredseda NR SR (2019-12-03):
Pán poslanec Dostál.
Žiga, Peter, podpredseda NR SR (2024-02-07):
S reakciou na faktické poznámky pani poslankyňa Luščíková.
Stavrovská, Zuzana, komisárka pre osoby so zdravotným postihnutím (2020-05-19):
Ďakujem veľmi pekne za slovo, pán predsedajúci. Vážené pani poslankyne, vážení páni poslanci, ďakujem vám veľmi za vašu plodnú rozpravu a všetky príspevky. Som veľmi rada, že vzniká medzi nami priestor na ďalšiu prácu, na riešenie podnetov, s ktorými sa vy stretávate. A prosím vás, určite kontaktujte buď mňa osobne, alebo úrad, kedykoľvek môžete na úrad prísť alebo poslať mail, proste vieme sa dohodnúť aj, že prídem do vašich výborov alebo klubov, aby sme sa dohodli na riešení, ako čo najviac pomôcť ľuďom so zdravotným postihnutím. 25. júna je desiate výročie ratifikácie dohovoru o právach osôb so zdravotným postihnutím. Vždy, pri každej prednáške, keď hovorím o našej práci, musím naozaj spomenúť významný podiel ľudí so zdravotným postihnutím na tom, že tento dohovor má také vážne vízie, také obrovské námety na zlepšenie života ľudí so zdravotným postihnutím, pretože kým iné medzinárodné zmluvy išli z dielne právnikov, tento dohovor si písali samotní ľudia so zdravotným postihnutím a presne menovali to, čo potrebujú skvalitniť, zlepšiť, aby ich život bol čo najviac príbuzný ľuďom bez zdravotného postihnutia. Aj dobré zákony, ktoré Slovenská republika prijala od ratifikácie tohto dohovoru, a musím naozaj potvrdiť a veľmi rada to hovorím, že tá zmena prichádza; možno neprichádza až tak rýchlo, ako by sme si to predstavovali, ale od toho je tu, samozrejme, aj Výbor OSN o právach osôb so zdravotným postihnutím, ktorý hodnotí, ako Slovenská republika aplikuje dohovor o právach osôb so zdravotným postihnutím do svojho právneho poriadku. Tento rok sa pripravuje druhá a tretia správa o plnení dohovoru, verím tomu, že tých pripomienok výboru OSN bude stále menej a menej. Ďakujem vám veľmi pekne ešte raz a teším sa na spoluprácu.
Kuffa, Štefan, poslanec NR SR (2013-06-26):
Ja chcem tiež pozitívne zareagovať tuná krátkou faktickou poznámkou, na mňa rovnako tiež sa obracali občania s touto požiadavkou. A je to dobré, že to predkladáte zo strany SMER, lebo tak to prejde a to je, to ja vítam v podstate túto iniciatívu. Ja ju podporím hlasovaním. A aj to, že sa to predĺžilo tá byrokracia, že sa nemusí opakovať raz ročne, ale stačí raz za tri roky. Ja by som ani tak už nekomentoval možno výšku poplatku, veď zostalo to 33 eur, čo je prijateľné. Ale hlavne to, že tí roľníci a poľnohospodári nebudú musieť behať po úradoch a vybavovať každý rok tieto povolenia, že to je raz za tri roky, tak je to veľmi dobré. Ja som tiež z vidieckej oblasti, aj keď bývam v meste, ale tá vidiecka, rurálna oblasť je naozaj taká, že jarné práce a jesenné práce, keď začínajú, tak tie po domácky vyrobené stroje, zariadenia poľnohospodárske, ja o tých rozprávam. Myslím si, že na tie štvorkolky a iné tieto stroje sa to vzťahovať nebude, sme si to tak povedali, že tam musí byť normálne jasne ešpézetkou opatrené takýto stroj, lebo jednoducho táto štvorkolka, ale hlavne aby sa to dotýkalo tých drobných poľnohospodárov. Veľakrát je to tak, že v dedine majú zopár, takíto ľudia takéto stroje, ale oni vzájomne si vypomáhajú. Vzájomne si vypomáhajú a to hlavne v tých jarných a jesenných prácach. A myslím si, že tá pokuta, ktorá tuná hrozila, tá hrozba, ktorá tu bola, a tá sankcia, jednak 500 eur je veľmi vysoká pokuta, veď to je 15-tisíc korún, a odobratie takisto vodičského oprávnenia je tiež veľmi, veľmi prísnym trestom. Myslím si, že oveľa horšie delikty sa robia na tých cestách a veľakrát sa to prepečie tým šoférom a u poľnohospodárov, aby sme boli tolerantní. Ďakujem.
Košútová, Magda, poslankyňa NR SR (2012-10-18):
Ďakujem pekne za slovo. Pán minister, vo svojom vystúpení ste povedali, že hracie automaty, respektíve prevádzkovanie hazardných hier je legálnym spôsobom podnikania v tomto štáte. Ja plne s tým súhlasím. A myslím si, že je to aj legálny príjem do rozpočtov miest a obcí. Z môjho pohľadu však si myslím, že negatívny dopad na fiškál je spôsobený hlavne tým, že bola zrušená povinnosť prítomnosti pracovníkov finančného úradu pri výbere financií z automatov. A viem o prípadoch, keď pri výbere sa stáva to, že krčmár aj prevádzkovateľ automatu si šábnu a jednoducho nepriznajú ten príjem, ktorý by mali priznať, ktorý by mal byť odvedený štátu. Preto je nutné zaviesť aj v tomto smere poriadok a koordinovať tieto záležitosti. A myslím si že je dobré, že táto diskusia tu v tomto parlamente prebieha a môže si povedať každý svoj názor. Ďakujem pekne.
Jarjabek, Dušan, poslanec NR SR (2017-09-14):
Vážený pán predsedajúci, dámy a páni, dovoľte, aby som v stručnosti uviedol druhé čítanie nášho návrhu zákona. Cieľom predkladaného návrhu zákona je ustanoviť každoročné udeľovanie štátnej ceny, poviem to takto všeobecne, ktorou vláda Slovenskej republiky oceňuje činy a aktivity jednotlivých alebo spoločných kolektívov, ktoré boli mimoriadne prínosné pre rozvoj jednotlivých sfér spoločenského, kultúrneho a ekonomického života v Slovenskej republike za uplynulý kalendárny rok. To je všetko, ďakujeme veľmi pekne, skončil som.
Droba, Juraj, poslanec NR SR (2013-10-28):
Vážený pán predseda Národnej rady, ctení kolegovia, vážený pán minister, prepáčte, dovoľte mi, aby som predniesol spoločnú správu výborov Národnej rady Slovenskej republiky o prerokovaní Správy o štátnej politike vo vzťahu k Slovákom žijúcim v zahraničí a o poskytnutej štátnej podpore Slovákom žijúcim v zahraničí za rok 2012 a návrh programu štátnej politiky vo vzťahu k Slovákom žijúcim v zahraničí na rok 2014. Je to tlač č. 693. Návrh pridelil predseda Národnej rady Slovenskej republiky svojím rozhodnutím č. 672 z 2. septembra 2013 na prerokovanie Zahraničnému výboru Národnej rady Slovenskej republiky, Výboru Národnej rady Slovenskej republiky pre ľudské práva a národnostné menšiny a Výboru Národnej rady Slovenskej republiky pre kultúru a médiá. Za gestorský výbor určil Zahraničný výbor Národnej rady Slovenskej republiky. Zahraničný výbor Národnej rady Slovenskej republiky uznesením z 10. októbra 2013 č. 63, Výbor Národnej rady Slovenskej republiky pre ľudské práva a národnostné menšiny z 10. októbra 2013 č. 103 a Výbor Národnej rady Slovenskej republiky pre kultúru a médiá uznesením z 8. októbra 2013 č. 109 odporúčajú Národnej rade Slovenskej republiky zobrať Správu o štátnej politike vo vzťahu k Slovákom žijúcich v zahraničí a poskytnutej štátnej podpore Slovákom žijúcich v zahraničí za rok 2012 a návrh programu štátnej podpory, štátnej politiky vo vzťahu k Slovákom žijúcim v zahraničí na rok 2014 (tlač 693) na vedomie. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporúča Národnej rade Slovenskej republiky zobrať predmetnú správu na vedomie. Spoločná správa výborov Národnej rady Slovenskej republiky o prerokovaní Správy o štátnej politike vo vzťahu k Slovákom žijúcim v zahraničí a o poskytnutej štátnej podpore Slovákom žijúcich v zahraničí za rok 2012 a návrh programu štátnej politiky vo vzťahu k Slovákom žijúcim v zahraničí na rok 2014, tlač 693a, bola schválená uznesením Zahraničného výboru Národnej rady Slovenskej republiky č. 69 z 15. októbra 2013. Týmto uznesením ma výbor poveril plniť úlohy spoločného spravodajcu. Toľko prosím, pán predseda, spoločná správa a poprosím vás, aby ste otvorili rozpravu k tomuto bodu.
Viskupič, Jozef, poslanec NR SR (2015-02-06):
Chcel som si pomôcť takým slovom, že toto je „nedorozumění“, ja som nehovoril o tom, že, ja som sa celkom potešil, že zrovna pán Hrušovský spravodajcuje nie sériu niekoľkých opozičných návrhov, ja som hovoril, že keď ju spravodajcuje, tak využíva skôr na vystúpenie v rozprave, na ktoré sa nedá reagovať, tak preto sa hlásim do rozpravy. To bol ten úvod, inak by sme to boli vybavili vo faktickej poznámke. Pretože presne to je ten, účel toho vystúpenia je, že sú vplyvy, ktoré by sme, či už je to korupčný vplyv, alebo rozviť na širšom formáte vplyv na nezamestnanosť, ktorá v jednej tej tabuľkovej hodnote tam čiastočne naznačená je. A pri návrhu, ktorý tu máme na stole, neviem si predstaviť, tak ako som ho prečítal, že či tá tabuľka bude obsahovať všetky tie rôzne formy, ktoré zo sociologickej vedy, psychológie a podobne poznáme, čiže či tam bude tá doložka vplyvov obsahovať, ako sa dotkne daný návrh či už rozpočtu štátu, alebo podobne rodiny, otec, mama, deti, jeden, dva, tri, až po mnohodetné rodiny a následne slobodná matka, rozvedená a podobne. To bol ten, možno nemám dostatočnú imagináciu a predstavivosť, pretože rodina nemá tú ustálenú definíciu z hľadiska toho, ako by sme ju do takéhoto striktno technokratického dokumentu z hľadiska doložky vplyvov podľa mňa vedeli dať, lebo rodina je dosť široký pojem a navyše otvára aj tú otázku iných foriem partnerského spolužitia. Takže preto som sa to pýtal a predpokladám, že odpoveď dostanem.
Grausová, Natália, poslankyňa NR SR (2018-02-14):
Áno. Pán kolega Mazurek Miňo, ďakujem ti za to, že si tak dôkladne rozobral a odôvodnil tento vážny bod, teda tento vážny problém v tejto rozprave. Ja si neviem predstaviť, že nejaký mysliaci poslanec, ktorý rozmýšľa svojím vlastným rozumom a ktorý má čo, čo aké sve..., čo len trochu svedomia, v tomto parlamente, poslanec, ktorý čo, ktorému čo len trochu záleží na Slovenskej republike a na bezpečnosti jej občanov, neviem si predstaviť, že nezahlasuje za tento návrh zákona vrátane dokonca aj tí poslanci, ktorí tu nie sú, ktorí sú tu vyššie v parlamentnom bufete, väčšina poslancov Národnej rady, ktorí tam sledujú hokej a ktorí možno fandia Slovenskej republike, tak ktorí, tak dúfam, že takto budú aspoň trochu tak ako hokeju, aspoň toľko budú fandiť našej republike, za ktorú, za Slovenskú republiku sú tu, sedia v tomto parlamente a berú peniaze. Občania tejto republiky ich volili, tak dúfam, že im táto, osud tejto republiky aspoň trošku leží na srdci a že zahlasujú za tento zákon. Ďakujem.
Šeliga, Juraj, podpredseda NR SR (2020-05-14):
Ďakujem. Tri faktické poznámky. Pán poslanec Muňko, nech sa páči.
Zmajkovičová, Renáta, podpredsedníčka NR SR (2014-04-02):
V zmysle rokovacieho poriadku dávam slovo poslancovi Kaníkovi. Nech sa páči.
Mizík, Stanislav, poslanec NR SR (2018-11-28):
Ďakujem za slovo. Pán Poliačik, s tým Cyrilom a Metodom ste prestrelil, a to veľmi škaredo prestrelil. Oni to totižto boli na misii. Ešte raz poviem, misii. A to nie je migrácia! Šírenie Svätého písma nazývate migráciou? Oni tu boli pozvaní. Ešte raz vám poviem, boli tu pozvaní. Doniesli písmo a reč. Základ toho, s čím sa vy vyjadrujete aj teraz. Dali základ našej kultúre. Považujem vás za ešte väčšieho hulváta, ako som si myslel. Toto je precedens, toto je nonsens! Svätého Cyrila a Metoda porovnávať s odrezávačmi hláv! Toto, tak toto je vrchol vulgárneho slniečkarskeho postoja k našej kultúre. Prekročili ste antislovenský rubikon. Ešte raz. Antislovenský rubikon. Heslá na demonštrácii vašich sympatizantov a priaznivcov a vy a vašich súputnikov, že nie sme národ, či Havranove urážky, či Kalmusov kosoštvorec, toto je nič oproti tomu, čo ste predviedol vy. Choďte radšej do Štrasburgu, migrujte tam, ostaňte tam. A máte buď obrovské diery vo vedomostiach z dejepisu, alebo chybnú logiku. Kde ste maturoval? Kto vás učil dejepis? Kde ste bol, na Metodovej či na Grösslingovej, alebo ste chodil poza školu? Ďakujem za slovo.
Ďuriš Nicholsonová, Lucia, podpredsedníčka NR SR (2016-11-25):
Ďalším prihláseným do rozpravy je pán poslanec Ondrej Dostál, nech sa páči.
Antal, Peter, poslanec NR SR (2019-02-05):
Ďakujem všetkým vystupujúcim. Zareagujem len na pani kolegyňu, lebo asi ma nepochopila z toho, čo sa ma, teda vo vzťahu k môjmu pozmeňujúcemu návrhu. Ja vôbec nemám problém, nech aj na fúrikoch tam vozia, keď obchodný dom, obchodný reťazec povie, že to budete voziť na fúriku, lebo je to ekologické, tak ja s tým nemám žiadny problém. Ale nech to povie všetkým dodávateľom, že na fúriku budeš voziť aj z Nemecka, aj z Vranova nad Topľou, ale všetci. Nieže slovenskému výrobcovi poviem, že ty to budeš dávať v ekologických bedničkách, ktoré zaplatíš, a zahraničný to môže doniesť v akomkoľvek obale, resp. v kartóne, ktorý potom pôjde na, ktorý pôjde na síce recykláciu, ale sa musí zozbierať a tak ďalej a tak ďalej a už je to menej ekologické. To sme sa zle pochopili. Toto som hovoril, rovnaký prístup vo vzťahu ku všetkým a tento zákon to ako keby dáva na tú mieru, aby to tak bolo. Nič iné, nič menej, nič viac.
Viskupič, Marián, poslanec NR SR (2023-05-09):
Áno, áno, ďakujem pekne a tiež chcem poďakovať pánovi predkladateľovi. A možno posledných pár slov. Skutočne aj tento pozmeňujúci návrh je v jasnej zhode so stavebnými sporiteľňami, s ministerstvom financií, takisto aj s predkladateľom, takže verím a dúfam a takisto chcem všetkých kolegov poprosiť, aby podporili oba pozmeňujúce návrhy a takisto, samozrejme, celý návrh zákona. Veľmi pekne ďakujem.
Jurinová, Erika, podpredsedníčka NR SR (2014-11-10):
O slovo požiadal pán navrhovateľ.
Jurinová, Erika, podpredsedníčka NR SR (2014-01-30):
S reakciou na faktické poznámky pán poslanec Kuffa.
Hrušovský, Pavol, podpredseda NR SR (2011-03-29):
Hlasujeme, páni poslanci. (Hlasovanie.) 147 prítomných, 79 za, 1 proti, 67 sa zdržalo. Národná rada Slovenskej republiky návrh zákona schválila. Teraz poprosím pani poslankyňu Aštaryovú, aby z poverenia finančného výboru predložila Národnej rade návrhy hlasovaní k prerokovávanému návrhu poslanca Národnej rady Slovenskej republiky Ivana Štefanca na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 225. Pani poslankyňa, máte slovo.
Sulík, Richard, predseda NR SR (2011-06-30):
Prosím, hlasujte teraz o bodoch spoločnej správy 1, 3 a 5. (Hlasovanie.) Prítomných 145 poslancov, hlasovalo 78 za, 2 proti, 65 sa zdržalo. Tieto body sme schválili.
Bittó Cigániková, Jana, poslankyňa NR SR (2023-05-09):
Ďakujem veľmi pekne za tento návrh aj za iniciatívu pána po... pána starostu Petržalky Jána Hrčku, ktorý s týmto prišiel. Určite to my podporíme a chcem len povedať, ako bývalý zriaďovateľ súkromných materských škôlok, že mám skúsenosť s tým, že mestské časti úplne pochopiteľne sa báli zaraďovať do siete škôlky preto, lebo sa báli finančných nákladov, ktoré mali. Toto sa tým odstraňuje a v dôsledku určite bude aj viac miest škôlok v Bratislave, ktoré sú veľmi potrebné. Takže ešte raz veľmi pekne ďakujem pánovi starostovi Hrčkovi.
Tomáš, Erik, poslanec NR SR (2017-12-12):
Vážený pán predsedajúci, kolegovia, kolegyne, v rozprave vystúpilo 6 poslancov. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 odseku 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, poslanec NR SR (2013-09-18):
Ďakujem, pán predseda. Vážený pán poslanec Hrušovský, dovoľ, aby som sa vyjadril len k tej prvej časti tvojho vystúpenia a zároveň, aby som sa poďakoval za tú výzvu, aby, aby sme si uvedomili tú našu zodpovednosť. Vážení kolegovia, pardon, kolegyne, kolegovia, berme vážne tieto slová pána, pána poslanca. Viete, ak sa pozriete na to, čo sa stalo včera a ešte aj dnes to pokračovanie, no tak, aký príklad my dávame voličom? Národná rada, najvyššia inštitúcia, zákonodarná? Kde je zodpovednosť jednotlivých poslancov? Ako prispievame k tomu, že narastá napätie? Ale nielen tu, už aj vonku, to znamená, že medzi občanmi. Včera ma chytil jeden, ja neviem, ako sa sem dostal, ale jeden občan Slovenskej republiky, a hovoril, že áno, treba vyvolať nejakú veľkú demonštráciu a musí tiecť krv na uliciach. Prepáčte, ja som sa zľakol. Kde sme sa my dostali? Takže bol by som rád, keby ani z jednej, ani z druhej strany, aby ani verbálne, ani iné útoky, aby neboli. Keď máme iný názor na iného poslanca, v poriadku. Nemusíme ho urážať, nemusíme ho verbálne atakovať. Ale toto je zodpovednosť každého poslanca, ktorý tu sedí, poslankyne spomínať nebudem, každého poslanca. Uvedomme si túto zodpovednosť! To napätia narastá aj preto, lebo my k tomu prispievame. (Potlesk.)
P. Hrušovský, predseda NR SR: (2004-06-24):
Teraz poprosím pána ministra Prokopoviča, aby odpovedal na otázku pána poslanca Zuba, ktorý sa vás pýta: „Počas návštevy Bruselu začiatkom tohto mesiaca sa poslanci Národnej rady Slovenskej republiky, členovia Výboru Národnej rady Slovenskej republiky pre verejnú správu, dozvedeli, že na výstavbu diaľnice medzi Nitrou a Žiarom nad Hronom je z fondov EÚ vyčlenených 200 miliónov eúr. Zástupca EÚ zároveň povedal, že sú to účelové prostriedky s nutnosťou zúčtovania do konca roku 2006. Súčasné stavebné práce na tomto úseku diaľnice a ich rozsah nezakladajú reálny predpoklad na vznik presvedčenia o reálnej možnosti preinvestovania uvedených prostriedkov. Otázka: Aké opatrenia urobí vláda Slovenskej republiky na to, aby sa stavebné práce urýchlili a aby peniaze neprepadli?“ Pán minister, máte slovo.